หมายจับล่า แม่มณี โกงแชร์ 100 ล้านบาท น้องมะนาว ก็ไม่รอด (คลิป)
ศาลอนุมัติแล้วหมายจับเท้าแชร์ฉาว ,แม่มณี, พร้อมแฟนหนุ่ม 3 ข้อหาหนัก ผู้การ ปอศ. สั่งชุดสืบสวนไล่ล่ามาดำเนินคดี ก่อนบุกตรวจบ้านหรูในซอยนาคนิวาส 41 คาดเป็นหลังเดียวกับที่แม่มณีโพสต์รูปรถเบนซ์ 2 คันในโซเชียล ส่วนผู้การอุดรฯดึ๋งดั๋งตั้งชุดสืบจับและตรวจสอบทรัพย์สิน อายัดแล้วเบื้องต้น 2 บัญชี 10 ล้านบาท โฆษก ตร.แจงคดียังอยู่ในมือตำรวจ ยังไม่โอนให้หน่วยงานอื่น นายกรัฐมนตรีเตือน ปชช.ต้องรู้เท่าทัน อย่าหลงเล่ห์เหลี่ยมคน แน็ก-ชาลี เผยเพิ่งรู้แม่มณีเป็นคนเดียวกับที่จ้างเล่นหนัง ยันไม่เครียด พร้อมให้ปากคำตำรวจ ส่วนแม่มณีโพสต์เฟซโต้ ตัดพ้อโดนบีบทุกทาง รอทีมทนายดำเนินการ,กรณีกลุ่มผู้เสียหายจำนวนมากแจ้งความ ร้องทุกข์ตำรวจหลายหน่วย ให้ดำเนินคดี น.ส.วันทนีย์ ทิพย์ประเวช อายุ 30 ปี หรือเดียร์ เน็ตไอดอลที่รู้จักกันในนาม แม่มณี ขายตุ๊กตาผ่านออนไลน์ หลอกล่อให้ผู้เสียหายร่วมลงทุนลักษณะแชร์ลูกโซ่ บ้านออมเงินแม่มณี เสนอดอกเบี้ยร้อยละ 93 เปอร์เซ็นต์ กำหนดวงเงินเดือนละ 1,000 บาท ลงทุนเดือนนี้เดือนต่อไปได้รับเงินต้นและดอกเบี้ยกลับมา 1,930 บาท มูลค่าเสียหายเกือบ 100 ล้านบาท ล่าสุด ดีเอสไอจ่อร่วมล่าเท้าแชร์แม่มณี หลังเหยื่อแชร์ลูกโซ่เกือบ 200 คนเข้าแจ้งดีเอสไอ ขณะที่ พล.ต.อ.จักรทิพย์ ชัยจินดา ผบ.ตร.เตือนชาวบ้าน การลงทุนที่ให้ผลตอบแทนสูงในเวลาสั้นๆ ไม่มีอยู่จริง พร้อมเร่งล่าตัวมาดำเนินคดี,ออกหมายจับ แม่มณี–แฟนหนุ่ม,ความคืบหน้าแชร์แม่มณีลวงโลก ดอกเบี้ย 93% เมื่อเวลา 10.00 น. วันที่ 29 ต.ค. ที่กองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ (บก.ปอศ.) พล.ต.ต.ไมตรี ฉิมเฉิด ผบก.ปอศ. สั่งการให้ พ.ต.อ.ภาดล จันทร์ดอน ผกก.5 บก.ปอศ. พ.ต.ท.ถิรภัทร ภัททิยธนสาร รอง ผกก.5 บก.ปอศ. นำหลักฐานไปขออำนาจศาลอาญา ออก หมายจับ น.ส.วันทนีย์ ทิพย์ประเวช หรือแม่มณี อายุ 28 ปี กับนายเมธี ชิณภา อายุ 20 ปี แฟนหนุ่ม โดยศาลพิเคราะห์พยานหลักฐาน อนุมัติหมายจับทั้งคู่ตามหมายจับศาลอาญาที่ 1623-1624 ลงวันที่ 29 ต.ค.62 ตามลำดับ,โดนคนละ 3 ข้อหาหนัก,ส่วนข้อหาตามหมายจับระบุ ในฐานความผิด 3 ข้อหาคือ ร่วมกันฉ้อโกงประชาชน ร่วมกันกู้ยืม อันเป็นการฉ้อโกงประชาชน และร่วมกันนำเข้าสู่ ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วนหรือข้อมูลคอมพิวเตอร์อันเป็นเท็จโดยประการที่น่าจะเกิดความ เสียหายแก่ประชาชน,ปอศ.ตรวจบ้านหรู ซ.นาคนิวาส,ต่อมาเวลา 14.00 น. เจ้าหน้าที่ตำรวจ บก.ปอศ. เข้าตรวจสอบบ้านหลังหนึ่งในซอยนาคนิวาส 41 (ซอยสหกรณ์ 6) แขวงและเขตลาดพร้าว หลังพบเบาะแส น.ส.วันทนีย์และแฟนหนุ่ม 2 ผู้ต้องหาตามหมายจับหลบหนีมาอยู่ที่นี่ จากการตรวจสอบบริเวณรอบบ้านพบว่าเป็นบ้าน 2 ชั้น สไตล์โรมัน เนื้อที่ประมาณ 100 ตารางวารั้วรอบขอบชิด มีสระว่ายน้ำอยู่ตรงกลาง ประตูรั้วเหล็กด้านหน้าบ้านถูกล็อกกุญแจจากด้านใน จากการสังเกตพบไฟโรงจอดรถถูกเปิดทิ้งไว้ เจ้าหน้าที่กดกริ่งเรียกผู้ที่อยู่ในบ้าน แต่ไม่มีเสียงตอบรับได้บันทึกภาพไว้ ก่อนเดินทางกลับ,แฉซื้อมาในราคา 29 ล.บาท,รายงานข่าวแจ้งเพิ่มเติมว่า บ้านหลังนี้ น.ส. วันทนีย์ ซื้อเมื่อ 3-4 ปีก่อน ในราคากว่า 29 ล้านบาท มีแม่บ้านเป็นคนคอยดูแล นานๆครั้งจะเดินทางมาพัก และมักมีกองถ่ายละครมายืมใช้สถานที่ อย่างไรก็ตาม ตำรวจต้องตรวจสอบอีกครั้งว่าบ้านหลังนี้เป็นของแม่มณี หรือขายทิ้งไปแล้วก่อนหลบหนีเพื่อดำเนินการอายัดทรัพย์ต่อไป,ตร.คาด เป็นหลังเดียวกับที่โพสต์,พ.ต.อ.ภาดล จันทร์ดอน ผกก.5 บก.ปอศ.กล่าวว่า การตรวจสอบบ้าน น.ส.วันทนีย์ ย่านซอยนาคนิวาสนั้น ต้องการตรวจสอบว่าเป็นหลังเดียวกับบ้านที่ผู้ต้องหาโพสต์จอดรถหรู และโชว์บ้านหรูในเฟซบุ๊กส่วนตัวที่ปรากฏในโซเชียลหรือไม่ เป็นขั้นตอนสืบสวนปกติ คาดว่าเป็นหลังเดียวกัน ส่วนภาพรถหรูยี่ห้อเบนซ์สีเหลืองผู้ต้องหาที่มีผู้โพสต์ในโซเชียล พบเห็นอยู่บริเวณด่านเก็บเงินมอเตอร์เวย์ ย่านลาดกระบัง ไม่มั่นใจว่าเป็นภาพที่ถ่ายไว้นานแล้วหรือไม่ ต้องตรวจสอบต่อไป โดยจะรวบรวมผู้เสียหายให้ได้มากที่สุด ก่อนจะดำเนินการตามขั้นตอน,กำลังตรวจสอบข่าวเผ่นนอก,ผกก.5 บก.ปอศ.กล่าวต่อว่า สำหรับคดีแชร์ลูกโซ่แม่มณี มีผู้เสียหายกว่า 120 ราย เข้าร้องทุกข์กับ บก.ปอศ. เบื้องต้นสอบปากคำผู้เสียหายกว่า 20 ปาก มูลค่าความเสียหายกว่า 35 ล้านบาท ก่อนรวบรวมพยานหลักฐานออกหมายจับ จากการสอบปากคำพบผู้เสียหายได้โอนเงินเข้าบัญชีผู้ต้องหาทั้งสองราย เกี่ยวข้องเป็นแฟนกัน โดย พล.ต.ต.ไมตรี สั่งการให้ชุดสืบสวนลงพื้นที่แกะรอย อีกทั้งเร่งรัดคดีนี้โดยเร็ว เนื่องจากมีประชาชนจำนวนมากในหลายท้องที่เดือดร้อนและเกิดความเสียหายจำนวนมาก ส่วนที่มีกระแสข่าวทั้งคู่หนีออกนอกประเทศ อยู่ระหว่างตรวจสอบ,จ่อแจ้งจับ มะนาว สาวแม่ข่าย,พ.ต.อ.ภาดลกล่าวด้วยว่า ในวันที่ 30 ต.ค.จะมีผู้เสียหายบางกลุ่มมาแจ้งความเอาผิดกับ น.ส.จุฑาทิพย์ นิ่มนวล หรือมะนาว ที่ถูกระบุว่าเป็นแม่ข่าย จะต้องตรวจสอบคำให้การผู้เสียหายก่อน ส่วนจะต้องเชิญ น.ส.จุฑาทิพย์มาให้ปากคำหรือไม่ ต้องตรวจสอบว่า น.ส.จุฑาทิพย์โอนเงินให้ น.ส.วันทนีย์ไปเท่าใด เหลือส่วนต่างแค่ไหน และจะมีส่วนร่วมในการหลอกลวงเงินผู้เสียหายหรือไม่,ตร.อุดรฯอายัด 2 บช. 10 ล.บาท,ส่วนที่ กก.สส.ภ.จ.อุดรธานี พ.ต.อ.วิธ มุทธสินธุ์ ผกก.สส.ภ.จ.อุดรธานี เปิดเผยหลังประชุมร่วมกับ พ.ต.อ.ณัฐนนท์ ประชุม รอง ผบก.สส.ภ.4 พ.ต.อ.ชาญณรงค์ มากพิสุทธิ์ ผกก.ปพ.บก.สส.ภ.4 พ.ต.ท.อรรคพล ยี่เกาะ สว.สส.ภ.จ.อุดรธานี พ.ต.ท.วงศกร วันชัย สว.สส.สภ.เมืองอุดรธานี ทีมงานสืบสวนติดตามคดีแชร์แม่มณี ว่า หลังศาลอาญาออกหมายจับ น.ส.วันทนีย์และนายเมธี พล.ต.ต.นันทชาติ ศุภมงคล ผบก.ภ.จ.อุดรธานี ตั้งทีมสอบสวน มี พ.ต.อ.ศักดา เหมือนโพธิ์ รอง ผบก.ภ.จ.อุดรธานี เป็นหัวหน้า แบ่งทีมเป็น 2 ชุด ติดตามจับกุม 2 ผู้ต้องหา และทีมสืบสวนอายัดทรัพย์สิน มี พ.ต.อ.กริช ปัตลา รอง ผบก.ภ.จ.อุดรธานี เป็นหัวหน้า ขณะนี้ได้อายัดบัญชีธนาคารนายเมธี และ น.ส.วันทนีย์ รวม 2 บัญชี จำนวนเงิน 10 ล้านบาท มีผู้เสียหายแจ้งความ สภ. เมืองอุดรธานี 126 คน มูลค่าเสียหาย 82.6 ล้านบาท,เผยแม่มณีกว้านซื้อตึกเก็บสินค้า,ขณะเดียวกัน ผู้สื่อข่าวเดินทางไปอาคารพาณิชย์ 4 คูหา ในซอยจินตคาม ถนนทหาร เขตเทศบาลนครอุดรธานี ที่ตั้งสำนักงานของแม่มณี แต่ไม่มีใครอยู่ ประตูเหล็กปิดล็อก สอบถามนางอุมารินทร์ มินทร์พยัคฆ์ อายุ 60 ปี เจ้าของอาคารพาณิชย์อยู่ใกล้กันทราบว่า เดือน เม.ย.62 น.ส.วันทนีย์มาซื้ออาคารพาณิชย์ใกล้ห้องของตนในราคา 4.9 ล้านบาท เปิดสำนักงานแม่มณี ต่อมาได้ติดต่อขอเช่าตึกของตนไว้เก็บสินค้า ตกลงค่าเช่าปีละ 1.6 แสนบาท เช่าไปไม่นาน แม่มณีมาติดต่อขอซื้อตึกในราคา 5 ล้านบาท แต่ตนไม่ขาย ภายหลังทราบว่าแม่มณีไปซื้อตึกห้องถัดไปอีก 2 หลังไว้เก็บสินค้า ไม่คิดว่าจะมาหลอกคนอื่นเพราะแม่มณีบุคลิกดี พูดจาสุภาพ,รองโฆษก ตร.ชี้ คดียังอยู่กับตำรวจ,ส่วนที่สำนักงานตำรวจแห่งชาติ พ.ต.อ.กฤษณะ พัฒนเจริญ รองโฆษก ตร. เปิดเผยถึงความคืบหน้าคดีดังกล่าวว่า ยังไม่ได้มีการโอนคดีไปยังหน่วยงานอื่น ยังเป็นคณะพนักงานสืบสวนสอบสวนของ บก.ปอศ.ที่ดำเนินคดีตามขั้นตอนของกฎหมาย คดีนี้ พล.ต.อ.จักรทิพย์ ชัยจินดา ผบ.ตร. ขอให้เชื่อมั่นในการสืบสวนสอบสวน ขยายผลและติดตามจับกุมผู้กระทำความผิดมาดำเนินคดีตามขั้นตอนของกฎหมาย และได้กำชับให้ปราบปรามการกระทำความผิดลักษณะดังกล่าวให้สิ้นซาก อย่าหาความร่ำรวยบนความลำบากของผู้อื่น หากประชาชนมีข้อมูลเบาะแส แจ้งได้ที่ กองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ (บก.ปอศ.) โทร. 0-2237-7535, 0-2234-1068 หรือหมายเลขสายด่วน 191 และ 1599 (ศปก.ตร.) ได้ตลอด 24 ชม.,แม่มณีโพสต์โต้ รอทีมทนายสู้,ขณะเดียวกันในโลกโซเชียล เมื่อเวลาประมาณ 22.50 น. วันที่ 28 ต.ค. facebook ชื่อบัญชี Wanthanee Tippaveth คาดว่าเป็นของ น.ส.วันทนีย์ ทิพย์ประเวช หรือ แม่มณี โพสต์ข้อความระบุว่า เดียร์ไม่เคยทิ้งใคร เดียร์ไม่ได้เป็นเหมือนในข่าว เดียร์โดนกระทำทุกอย่าง ทั้งโดนใส่ข่าว โดนจู่โจม โดนสั่งเก็บ เดียร์ไม่เคยคิดเลวกับใคร เดียร์ไม่ได้ไปไหน เดียร์ยังอยู่ กำลังดำเนินการตลอด แต่โดนแฮ็กเฟซ เพิ่งกู้ได้ โดนบีบทุกทาง ทั้งมีคนตามเก็บหลายอย่าง ทางเราก็รอทางทนายทีมใหม่เราดำเนินการ เราไม่ได้ทิ้งใคร แค่เราไม่มีสิทธิ์พูด,ตู่จ่อออก พ.ร.บ.แชร์ลูกโซ่,อีกด้านหนึ่ง ที่ทำเนียบรัฐบาล พล.อ.ประยุทธ์ จันทร์โอชา นายกฯ และ รมว.กลาโหม ให้สัมภาษณ์หลังการประชุมคณะรัฐมนตรี ถึงกรณีปัญหาแชร์ลูกโซ่ที่สร้างความเดือดร้อนให้แก่ประชาชน ว่าเรื่องนี้รัฐบาลยกให้เป็นวาระแห่งชาติมาตั้งแต่ปี 2560 เป็น 1 ใน 12 นโยบายเร่งด่วน ได้แถลงรัฐสภาไปแล้ว ปัญหาแชร์ลูกโซ่ในปัจจุบัน มีกฎหมายที่เอาผิดได้อยู่หลายฉบับ ทั้งความผิดอาญา และการยึดทรัพย์ คดีที่มีอยู่ในขณะนี้เข้าสู่การพิจารณาแล้ว ดังนั้นหน่วยงานที่เกี่ยวข้องไม่ว่าจะเป็นกระทรวงยุติธรรม สำนักงานตำรวจแห่งชาติ กระทรวงดิจิทัลเพื่อเศรษฐกิจและสังคม สำนักงานคณะกรรมการคุ้มครองผู้บริโภค กรมสอบสวนคดีพิเศษ และภาคประชาชนร่วมกันแสดงความคิดเห็น จะได้มีการขับเคลื่อนร่าง พ.ร.บ.ป้องกันและปราบปรามแชร์ลูกโซ่ เพื่อให้การแก้ปัญหาเรื่องดังกล่าวมีประสิทธิภาพมากยิ่งขึ้น ก็ต้องถามทางฝ่ายกฎหมายที่เกี่ยวข้องด้วย,เตือนใครชวนลงทุน ขอให้มีสติ,สิ่งที่ผมอยากเตือนประชาชน เพราะปัญหาที่เกิดขึ้นเกิดจากประชาชนรู้ไม่เท่าทัน กลไกและเล่ห์เหลี่ยมของการทุจริต การหลอกลวงที่มีมากขึ้น อีกทั้งปัจจุบัน โลกออนไลน์และสังคมโซเชียลมีเดีย เข้ามาทำให้ประชาชนตกเป็นเหยื่อได้ง่ายขึ้น ขอให้ทุกคนตั้งสติเวลาที่ใครมาโน้มน้าวให้ไปลงทุนต่างๆ นานาอย่างที่ได้ข้อมูลมา ลงทุน 1,000 บาท ได้กำไร 930 บาท ไม่มีการลงทุนที่ไหนจะได้แบบนี้แน่นอนเป็นไปไม่ได้เลย ครั้งแรกอาจจะได้เงินคืน ครั้งที่สอง สาม และสี่ก็จะหายไป คนเหล่านี้จะนำเงินที่ได้ครั้งแรกไปหมุนเวียนแล้วจ่ายเป็นผลกำไร เรื่องนี้ก็เคยมีประสบการณ์กันมาอยู่แล้ว เพราะฉะนั้น อย่าไปหลงเชื่อในสิ่งเหล่านี้ พล.อ.ประยุทธ์กล่าว,ยธ.ระบุยังไม่รับเป็นคดีพิเศษ,ขณะที่นายสมศักดิ์ เทพสุทิน รมว.ยุติธรรม กล่าวว่า กระทรวงยุติธรรมเปิดศูนย์ยุติธรรมสร้างสุข มีประชาชนที่ตกเป็นเหยื่อแชร์ลูกโซ่เข้ามาร้องเรียนประมาณ 9 เรื่อง มูลค่าทรัพย์สินเป็นหมื่นล้าน ได้พูดคุยกับกรมสอบสวนคดีพิเศษ (ดีเอสไอ) แล้วในเรื่องนี้ เมื่อได้ดำเนินการแล้วจะได้ไปตรวจค้นทรัพย์สินผู้ที่เป็นเท้าแชร์ หลังตรวจสอบแล้วจะคืนทรัพย์สินให้ผู้เสียหาย ขอให้ดีเอสไอใช้กฎหมายที่เกี่ยวกับการป้องกันและปราบปรามการฟอกเงิน (ปปง.) ยึดทรัพย์ และดำเนินการในเรื่องของภาษี หากทำในสองส่วนนี้จะทำให้เกิดความชัดเจน คิดว่าคนที่จะมาทำตัวเป็นเท้าแชร์จะเข็ดหลาบ ดีเอสไอได้รับหลักการแนวคิดนี้แล้ว อย่างไรก็ตาม กรณีแชร์แม่มณีขณะนี้ยังไม่ถึงขั้นที่ดีเอสไอจะรับเป็นคดีพิเศษ แต่หากรับแล้วจะดำเนินการตามขั้นตอนที่กล่าวข้างต้น,แน็ก–ชาลี เพิ่งรู้เล่นหนังให้แม่มณี,วันเดียวกัน ที่สยามพารากอน แน็ก-ชาลี ปอทเจส นักแสดงชื่อดัง เดินทางมาร่วมงานแถลงข่าวภาพยนตร์สยองขวัญ WHO…ปิดป่ามาหลอน ผลงานของญาณกร โปรดักชั่น โดยแน็ก-ชาลีได้ เปิดใจกรณีมีชื่อเป็น 1 ในนักแสดงภาพยนตร์สยองขวัญคอมเมดี้เรื่อง เซนส์อาถรรพ์ มี น.ส.วันทนีย์ หรือแม่มณีเท้าแชร์ลวงโลก เป็นผู้ลงทุนสร้างโดยยืนยันว่า ไม่เคยรู้จักแม่มณีเป็นการส่วนตัว ยังจำวันที่อยู่กองถ่าย ยังถามคนอื่นเลยว่าคนนี้เป็นนายทุนเราเหรอ แล้วที่รู้คือเขาชื่อพี่เดียร์ เพิ่งมารู้คือคนเดียวกับแม่มณี ยอมรับว่าเคยเจอที่กองอยู่ครั้งหนึ่ง ทักทายกันน้อยมากเพราะรู้ว่าเค้าเป็นนายทุนเราก็ต้องสวัสดีนอบน้อม,ไม่เครียด และยินดีให้ปากคำ ตร.,ศิลปินหนุ่มผมยาวกล่าวต่อว่า ส่วนเรื่องการถ่ายทำ เพิ่งถ่ายไป 1 คิว ไม่แน่ใจว่าจะเป็นอย่างไรต่อ ส่วนผลกระทบนั้น ตนทำงานวงการหนังมาหลายปี เจอมาหมดทุกแบบ ไม่ว่าจะได้เงิน หรือไม่ได้เงิน เลยไม่เครียดแม้แต่นิดเดียว โชคดีที่ได้รับเงินค่าตัวตั้งแต่คิวแรก และอีกคิวถ่ายทำทั้งหมดสองคิว ส่วนเรื่องที่หนังอาจจะไม่ได้เข้าฉายยืนยันว่าไม่มีผลอะไร คนที่น่าสงสารคือทีมงานและนักแสดงน้องๆ เรื่องที่มีกระแสว่าการทำหนังเรื่องนี้เป็นการทำเพื่อโยงกับวงการแชร์ ไม่อยากพูดถึงใครมากเพราะไม่ได้รู้เลยว่าเขาทำอะไรบ้าง หรือใครทำอะไรบ้าง แต่ก็มีคนเป็นห่วงตนเยอะ จะบอกเหมือนเดิมว่าไม่ต้องเป็นห่วง เมื่อถามว่า กลัวจะถูกโยงไหมว่าอาจมีส่วนเกี่ยวข้องไหม มาโยงเถอะ ไม่เกี่ยวข้องอะไรอยู่แล้ว มั่นใจมาก หน้าที่ตนคือทำงานหนังให้ดีที่สุดแค่นั้น และยังไม่รู้อะไรมาก ถ้ามีปัญหาหนังคงจะฉายไม่ได้อยู่แล้ว หากเจ้าหน้าที่ตำรวจจะเรียกนักแสดงเข้าไปให้ปากคำ ถ้าว่างก็ยินดีไป,ตม.อรัญประเทศติดหมายจับ,ส่วนที่ จ.สระแก้ว พ.ต.อ.เบญจพล รอดสวาสดิ์ ผกก.ตม.จ.สระแก้ว พ.ต.ต.อภิชาติ เกื้อสุข สว.ตม.จ.สระแก้ว นำสำเนาหมายจับและสำเนาภาพถ่ายของ น.ส.วันทนีย์ ทิพย์ประเวช และนายเมธี ชิณภา ติดหมายไว้ที่บริเวณจุดตรวจบุคคลประจำยานพาหนะ และช่องตรวจหนังสือเดินทางขาออกราชอาณาจักร ด่าน ตม.อรัญประเทศ นอกจากนี้ ประสานความร่วมมือไปยังตำรวจ ตม.ปอยเปต ประเทศกัมพูชา ช่วยติดตามหลังมีข่าวผู้ต้องหาหลบหนีอยู่ในบ่อนกาสิโนฝั่งปอยเปต ขณะเดียวกัน สอบถามไปยังผู้จัดการบ่อนกาสิโนในฝั่งปอยเปต ทราบว่า คนไทยทำงานในบ่อนกาสิโนฝั่งปอยเปตหลายรายตกเป็นเหยื่อแม่มณี อยากพบตัวเพื่อขอเงินคืน,รวมตัวแจ้งเอาผิด มะนาว โกงแชร์,ร.ต.อ.ณัฐพงษ์ กลิ่นชะนะ รอง สว. (สอบสวน) สภ.เมืองราชบุรี กล่าวถึงกรณีผู้เสียหาย 5 คนมาปรึกษาเตรียมแจ้งความดำเนินคดี น.ส.จุฑาทิพย์ นิ่มนวล หรือมะนาวโซ ฮอต ในข้อหาฉ้อโกง หลังร่วมเล่นแชร์แล้วไม่ได้รับเงินต้นคืน ค่าเสียหายราว 700,000 บาทว่า ผู้เสียหายได้นำหลักฐานมาแจ้งความแล้ว รับไว้เป็นคดีได้เพียง 1 ราย อีก 4 รายหลักฐาน ยังไม่ครบต้องไปรวบรวมเอกสารใหม่ ส่วนแนวทางในการสอบสวนดำเนินคดี หากเป็นเหยื่อแชร์แม่มณี ให้เอาผิดแม่มณีผิดคนเดียว หากแชร์วงนี้ไม่เกี่ยวกับแชร์แม่มณี สอบสวนเอาผิดมะนาวคนเดียว หรือดำเนินคดีทั้งแม่มณีและมะนาว ทั้งหมดขึ้นอยู่กับดุลพินิจของคณะพนักงานสอบสวน บก.ปอศ.
ศาลอนุมัติแล้วหมายจับเท้าแชร์ฉาว แม่มณี พร้อมแฟนหนุ่ม 3 ข้อหาหนัก ผู้การ ปอศ. สั่งชุดสืบสวนไล่ล่ามาดำเนินคดี ก่อนบุกตรวจบ้านหรูในซอยนาคนิวาส 41 
แม่มณี,ออกหมายจับ,โกงแชร์,วันทนีย์ ทิพย์ประเวช,แชร์ลูกโซ่,ข่าวหน้า1,บ้านออมเงินแม่มณี,ข่าวทั่วไป